Hétvégén is folytatódik az eddigihez hasonló időjárás. Hajnalonként elsősorban nyugaton, délnyugaton és az Északi-középhegység völgyeiben válhat párássá, ködössé a levegő, napközben viszont országszerte szikrázó napsütés lesz jellemző, csupán néhol jelenhetnek meg rövid időre vékony fátyolfelhők.
Továbbra is mérhetünk 25 fokot
A kora reggeli órákra az ország nagy részén 3 és 9 fok közé csökken a hőmérséklet, a völgyekben azonban ennél egy-két fokkal hidegebb, míg a magasabban fekvő helyeken ugyanennyivel enyhébbek lehetnek a reggelek. Délutánonként továbbra is 20 fok fölé melegszik a levegő, sok helyen megközelítjük, illetve el is érjük a 25 fokot.
Szigetvári Réka fotója Szigligetről, köszönjük!
Feltámad a délkeleti szél
Szombaton napközben főként a Dunántúlon lehet helyenként élénk a délkeleti szél, majd vasárnap a Duna-Tisza köze déli felén is feltámad a légmozgás, ekkor a Dunántúlon erősebb lökések is lehetnek.
A jövő hét elején is marad a meleg
Legalább szerdáig kitart a vénasszonyok nyara sok-sok napsütéssel, csupán hétfőn lehet kissé több fátyolfelhő az égen. Hajnalonként ugyan hideg lesz, napközben azonban 20 és 25 fok közé melegszik a levegő. A délkeleti szél hétfőn és kedden a középső tájakon és a Dunántúl keleti, északkeleti felén továbbra is többfelé élénk, a hét első napján néhol erős lehet.
Borítókép: Rippel Erik /Vác/
A továbbiakban is marad az enyhe idő, télies fordulat két héten belül nem látszik.
Hétvégén sem volt hiány, most extrém havazás várható Ausztria egyes részein.
Jut bőven a hétre a novemberi esős napokból.
Míg idehaza az átlagosnál enyhébb, esős időjárás uralkodik, addig Norvégia északi részét ellepte a hó és röpködnek a mínuszok.
Hazánk fölött fújt szerdán a magassági futóáramlás, 240 km/h-s szél tombol 10 kilométer magasan.
Egy rövid, de sikeres expedíció története az északi sarkkörön túlról.